nibzard/narodne-novine-full-text-markdown huggingface dataset:
## Rješenje kojim se Davoru Doki obnavlja licenca za ovlaštenog upravitelja mirovinskim fondovima

### NN 129/2008 (7.11.2008.), Rješenje kojim se Davoru Doki obnavlja licenca za ovlaštenog upravitelja mirovinskim fondovima

HRVATSKA AGENCIJA ZA NADZOR FINANCIJSKIH USLUGA

3721

Sukladno odredbama članka 15. točka 4. alineja 2. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, br. 140/05), te primjenom odredbe članka 14. stavka 6. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04 i 71/07) i članka 2. Pravilnika o uvjetima za obnavljanje licence za ovlaštenog upravitelja mirovinskim fondovima (»Narodne novine« br. 18/07) Uprava Hrvatske agencije za nadzor financijskih usluga na sjednici održanoj 30. listopada 2008. donosi

RJEŠENJE

1. Davoru Doki iz Zagreba, Cvjetna cesta 7a obnavlja se licenca za ovlaštenog upravitelja mirovinskim fondovima.

2. Po pravomoćnosti ovog rješenja, Davoru Doki iz Zagreba, Cvjetna cesta 7a, izdat će se nova licenca za ovlaštenog upravitelja mirovinskim fondovima.

3. Izrjeka ovog rješenja objavit će se u »Narodnim novinama«.

Klasa: UP/I-140-01/08-43/08

Urbroj: 326-113-08-2

Zagrebu, 30. listopada 2008.

Član Uprave
Ivo Šulenta, v. r.

Rješenje, NN 129/2008-3721
## Rješenje kojim se Stjepanu Vargi odobrava stjecanje kvalificiranog udjela, kojim stječe 25% udjela u temeljnom kapitalu brokerskog društva Utilis d.o.o., Čakovec

### NN 130/2008 (10.11.2008.), Rješenje kojim se Stjepanu Vargi odobrava stjecanje kvalificiranog udjela, kojim stječe 25% udjela u temeljnom kapitalu brokerskog društva Utilis d.o.o., Čakovec

HRVATSKA AGENCIJA ZA NADZOR FINANCIJSKIH USLUGA

3733

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članaka 19.a i 19.b Zakona o tržištu vrijednosnih papira (»Narodne novine« br. 84/02 i 138/06), Uprava Hrvatske agencije za nadzor financijskih usluga, odlučujući o zahtjevu Stjepana Varge iz Pribislavca, I. Gundulića 2, za izdavanje odobrenja za stjecanje kvalificiranog udjela u brokerskom društvu Utilis d.o.o., Čakovec, N. Pavića 39, na sjednici održanoj 6. studenoga 2008. godine donijela je

RJEŠENJE

1. Stjepanu Vargi iz Pribislavca, I. Gundulića 2, odobrava se stjecanje kvalificiranog udjela, kojim stječe 25% udjela u temeljnom kapitalu brokerskog društva Utilis d.o.o., Čakovec, N. Pavića 39.

2. Izrjeka ovog rješenja objavit će se u »Narodnim novinama«.

Klasa: UP/I-451-04/08-02/28

Urbroj: 326-111/08-5

Zagreb, 6. studenoga 2008.

Zamjenik predsjednika Uprave
Ivan Vrljić, v. r.

Rješenje, NN 130/2008-3733
## Rješenje kojim je društvu Bonus auto d.o.o. za zastupanje u osiguranju, Sesvete, prestala važiti dozvola za obavljanje djelatnosti zastupanja u osiguranju na stanici za tehnički pregled vozila H-112 CVH, STP "Dugo Selo", Dugo Selo

### NN 130/2008 (10.11.2008.), Rješenje kojim je društvu Bonus auto d.o.o. za zastupanje u osiguranju, Sesvete, prestala važiti dozvola za obavljanje djelatnosti zastupanja u osiguranju na stanici za tehnički pregled vozila H-112 CVH, STP "Dugo Selo", Dugo Selo

HRVATSKA AGENCIJA ZA NADZOR FINANCIJSKIH USLUGA

3736

Na temelju članka 15. stavka 1. točka 4. alineja 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05), članka 252. stavka 6, a u svezi odredbe članka 251. stavak 2. Zakona o osiguranju (»Narodne novine« broj 151/05) i članka 141. Zakona o općem upravnom postupku (»Narodne novine« broj 53/91 i 103/96 – Odluka USRH), Uprava Hrvatske agencije za nadzor financijskih usluga, na sjednici održanoj 6. studenoga 2008, donijela je

RJEŠENJE

I. Društvu Bonus auto d.o.o. za zastupanje u osiguranju, Sesvete, Bjelovarska 48d, prestala je važiti dozvola za obavljanje djelatnosti zastupanja u osiguranju na stanici za tehnički pregled vozila

– H-112 CVH, STP »Dugo Selo«, Dugo Selo, Srednjak 21.

II. Izrjeka ovog rješenja objavit će se u »Narodnim novinama«.

Klasa: UP/I-453-02/08-37/12

Urbroj: 326-112-08-1

Zagreb, 6. studenoga 2008.

Zamjenik predsjednika Uprave
Ivan Vrljić, v. r.

Rješenje, NN 130/2008-3736
## Rješenje kojim se Goranu Filipiću iz Zagreba, obnavlja licenca za ovlaštenog upravitelja mirovinskim fondovima

### NN 130/2008 (10.11.2008.), Rješenje kojim se Goranu Filipiću iz Zagreba, obnavlja licenca za ovlaštenog upravitelja mirovinskim fondovima

HRVATSKA AGENCIJA ZA NADZOR FINANCIJSKIH USLUGA

3739

Sukladno odredbama članka 15. točka 4. alineja 2. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, br. 140/05), te primjenom odredbe članka 14. stavka 6. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04 i 71/07) i članka 2. Pravilnika o uvjetima za obnavljanje licence za ovlaštenog upravitelja mirovinskim fondovima (»Narodne novine« br. 18/07) Uprava Hrvatske agencije za nadzor financijskih usluga na sjednici održanoj 6. studenoga 2008. donosi

RJEŠENJE

1. Goranu Filipiću iz Zagreba, Krajiška 40 obnavlja se licenca za ovlaštenog upravitelja mirovinskim fondovima.

2. Po pravomoćnosti ovog rješenja, Goranu Filipiću iz Zagreba, Krajiška 40 izdat će se nova licenca za ovlaštenog upravitelja mirovinskim fondovima.

3. Izrjeka ovog rješenja objavit će se u »Narodnim novinama«.

Klasa: UP/I-140-01/08-43/10

Urbroj: 326-113-08-3

Zagreb, 6. studenoga 2008.

Zamjenik predsjednika Uprave
Ivan Vrljić, v. r.

Rješenje, NN 130/2008-3739
## Rješenje kojim se daje suglasnost Erste d.o.o. - društvu za upravljanje obveznim mirovinskim fondom, Zagreb, na imenovanje člana Nadzornog odbora društva Christopha Wolfa iz Beča

### NN 130/2008 (10.11.2008.), Rješenje kojim se daje suglasnost Erste d.o.o. - društvu za upravljanje obveznim mirovinskim fondom, Zagreb, na imenovanje člana Nadzornog odbora društva Christopha Wolfa iz Beča

HRVATSKA AGENCIJA ZA NADZOR FINANCIJSKIH USLUGA

3740

Na temelju odredbi članka 15. točke 4. alineja 2. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, br. 140/05) primjenom odredbi članka 14. i 15. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04 i 71/07), a u svezi članka 2. Pravilnika o dokumentaciji koja se prilaže zahtjevu za autorizaciju (»Narodne novine« br. 57/01 i 128/02), Uprava Hrvatske agencije za nadzor financijskih usluga odlučujući o zahtjevu za odobravanje imenovanja člana Nadzornog odbora Erste d.o.o. – društva za upravljanje obveznim mirovinskim fondom, Zagreb, Ulica Ivana Lučića 2/A., na sjednici održanoj 6. studenoga 2008. godine donijela je

RJEŠENJE

1. Daje se suglasnost Erste d.o.o. – društvu za upravljanje obveznim mirovinskim fondom, Zagreb, Ulica Ivana Lučića 2/A, na imenovanje člana Nadzornog odbora društva Christopha Wolfa iz Beča, Otto-Probst-Strasse 32-34/A6/6.

2. Izrjeka ovog Rješenja objavit će se u »Narodnim novinama«.

Klasa: UP/I-140-01/08-30/9

Urbroj: 326-113-08-2

Zagreb, 6. studenoga 2008.

Zamjenik predsjednika Uprave
Ivan Vrljić, v. r.

Rješenje, NN 130/2008-3740
## Rješenje kojim se društvu za upravljanje investicijskim fondovima Adriatica Capital, Zagreb, odobravaju izmjene Prospekta i Statuta otvorenog investicijskog fonda s javnom ponudom AC Rusija

### NN 130/2008 (10.11.2008.), Rješenje kojim se društvu za upravljanje investicijskim fondovima Adriatica Capital, Zagreb, odobravaju izmjene Prospekta i Statuta otvorenog investicijskog fonda s javnom ponudom AC Rusija

HRVATSKA AGENCIJA ZA NADZOR FINANCIJSKIH USLUGA

3741

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članka 105. stavak 1. Zakona o investicijskim fondovima (»Narodne novine«, broj 150/05), Uprava Hrvatske agencije za nadzor financijskih usluga, na zahtjev društva za upravljanje investicijskim fondovima Adriatica Capital d.o.o., Zagreb, Basaričekova 22, u predmetu odobrenja izmjena Prospekta i Statuta otvorenog investicijskog fonda s javnom ponudom AC Rusija, na sjednici održanoj 6. studenoga 2008. godine donosi

RJEŠENJE

1. Društvu za upravljanje investicijskim fondovima Adriatica Capital, Zagreb, Basaričekova 22, odobravaju se izmjene Prospekta i Statuta otvorenog investicijskog fonda s javnom ponudom AC Rusija.

2. Društvo za upravljanje investicijskim fondovima Adriatica Capital d.o.o., Zagreb, Basaričekova 22, obvezno je objaviti izmjene Prospekta i Statuta otvorenog investicijskog fonda s javnom ponudom AC Rusija u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dana dostave ovog rješenja.

3. Izrjeka ovog rješenja objavit će se u »Narodnim novinama«.

Klasa: UP/I 451-04/08-09/74

Urbroj: 326-113-08-3

Zagreb, 6. studenoga 2008.

Zamjenik predsjednika Uprave
Ivan Vrljić, v. r.

Rješenje, NN 130/2008-3741
## Rješenje kojim se društvu za upravljanje investicijskim fondovima POBA ICO Invest d.o.o., Zagreb, odobravaju izmjene Prospekta POBA ICO Equity otvorenog investicijskog fonda s javnom ponudom

### NN 130/2008 (10.11.2008.), Rješenje kojim se društvu za upravljanje investicijskim fondovima POBA ICO Invest d.o.o., Zagreb, odobravaju izmjene Prospekta POBA ICO Equity otvorenog investicijskog fonda s javnom ponudom

HRVATSKA AGENCIJA ZA NADZOR FINANCIJSKIH USLUGA

3742

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05), članka 105. stavak 1. Zakona o investicijskim fondovima (»Narodne novine«, broj 150/05), Hrvatska agencija za nadzor financijskih usluga, na zahtjev društva za upravljanje investicijskim fondovima POBA ICO Invest d.o.o., Zagreb, Miramarska 23, u predmetu odobrenja izmjena Prospekta POBA ICO EQUITY otvorenog investicijskog fonda s javnom ponudom, na sjednici održanoj 6. studenoga 2008. godine donosi

RJEŠENJE

1. Društvu za upravljanje investicijskim fondovima POBA ICO Invest d.o.o., Zagreb, Miramarska 23, odobravaju se izmjene Prospekta POBA ICO Equity otvorenog investicijskog fonda s javnom ponudom.

2. Društvo za upravljanje investicijskim fondovima POBA ICO Invest d.o.o., Zagreb, Miramarska 23, obvezno je objaviti izmjene Prospekta POBA ICO Equity otvorenog investicijskog fonda s javnom ponudom u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dana dostave ovog rješenja.

3. Izrjeka ovog rješenja objavit će se u »Narodnim novinama«.

Klasa: UP/I-451-04/08-09/73

Urbroj: 326-113-08-3

Zagreb, 6. studenoga 2008.

Zamjenik predsjednika Uprave
Ivan Vrljić, v. r.

Rješenje, NN 130/2008-3742
## Pravilnik o dopuni Pravilnika o uvjetima za obavljanje poslova članova uprave društva za upravljanje investicijskim fondovima

### NN 130/2008 (10.11.2008.), Pravilnik o dopuni Pravilnika o uvjetima za obavljanje poslova članova uprave društva za upravljanje investicijskim fondovima

HRVATSKA AGENCIJA ZA NADZOR FINANCIJSKIH USLUGA

3743

Na temelju odredbi članka 27. stavka 2. Zakona o investicijskim fondovima (»Narodne novine«, br. 150/05), Uprava Hrvatske agencije za nadzor financijskih usluga je na sjednici održanoj 6. studenoga 2008. godine, donijela

PRAVILNIK

O DOPUNI PRAVILNIKA O UVJETIMA ZA OBAVLJANJE POSLOVA ČLANOVA UPRAVE DRUŠTVA ZA UPRAVLJANJE INVESTICIJSKIM FONDOVIMA

Članak 1.

U Pravilniku o uvjetima za obavljanje poslova članova uprave društva za upravljanje investicijskim fondovima (»Narodne novine« br. 29/06) iza članka 4. dodaje se novi članak 4a. koji glasi:

»Članak 4a.

(1) Agencija može odlučiti da kandidat za člana uprave u postupku odlučivanja o odobrenju mora predstaviti program vođenja poslova društva za upravljanje investicijskim fondovima.

(2) Ako Agencija donese odluku iz prethodnog stavka, obavijestiti će o tome nadzorni odbor ili vlasnika društva za upravljanje investicijskim fondovima, te odrediti rok za dostavu pisanog programa i njegovo predstavljanje.

(3) Agencija će ocijeniti predstavljeni program vođenja poslova društva i stručno znanje kandidata za člana uprave, posebno vodeći računa o primjerenosti, rizičnosti i realnoj ostvarivosti programa. Pozitivna ocjena programa je uvjet za izdavanje odobrenja članu uprave.«.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/06-01/5

Urbroj: 326-01-08-2

Zagreb, 6. studenoga 2008.

Zamjenik predsjednika Uprave
Ivan Vrljić, v. r.

Pravilnik, NN 130/2008-3743
## Rješenje kojim se društvu za upravljanje investicijskim fondovima Allianz Invest d.o.o. za upravljanje investicijskim fondovima, Zagreb, daje odobrenje za poslovanje

### NN 130/2008 (10.11.2008.), Rješenje kojim se društvu za upravljanje investicijskim fondovima Allianz Invest d.o.o. za upravljanje investicijskim fondovima, Zagreb, daje odobrenje za poslovanje

HRVATSKA AGENCIJA ZA NADZOR FINANCIJSKIH USLUGA

3744

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članka 28. i 29. Zakona o investicijskim fondovima (»Narodne novine«, broj 150/05), članka 2. Pravilnika o sadržaju dokumenata koji se prilažu uz zahtjev za izdavanje odobrenja za rad društva za upravljanje investicijskim fondovima (»Narodne novine«, broj 29/06 i 26/08), Uprava Hrvatske agencije za nadzor financijskih usluga, odlučujući o zahtjevu društva u osnivanju Allianz Invest d.o.o. za upravljanje investicijskim fondovima, Zagreb, Selska cesta 136-138, na sjednici održanoj 6. studenoga 2008. godine, donijela je

RJEŠENJE

1. Društvu za upravljanje investicijskim fondovima Allianz Invest d.o.o. za upravljanje investicijskim fondovima, Zagreb, Selska cesta 136 – 138, daje se odobrenje za poslovanje.

2. Izrjeka ovog rješenja objavit će se u »Narodnim novinama«.

Klasa: UP/I-451-04/08-05/36

Urbroj: 326-113-08-4

Zagreb, 6. studenoga 2008.

Zamjenik predsjednika Uprave
Ivan Vrljić, v. r.

Rješenje, NN 130/2008-3744
## Rješenje kojim se daje suglasnost društvu za upravljanje investicijskim fondovima Allianz Invest d.o.o. za upravljanje investicijskim fondovima, Zagreb, na imenovanje člana Uprave društva Maria Staroselčića iz Zagreba

### NN 130/2008 (10.11.2008.), Rješenje kojim se daje suglasnost društvu za upravljanje investicijskim fondovima Allianz Invest d.o.o. za upravljanje investicijskim fondovima, Zagreb, na imenovanje člana Uprave društva Maria Staroselčića iz Zagreba

HRVATSKA AGENCIJA ZA NADZOR FINANCIJSKIH USLUGA

3746

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članka 27. Zakona o investicijskim fondovima (»Narodne novine«, broj 150/05), i članaka 3. i 4. Pravilnika o uvjetima za obavljanje poslova članova uprave društva za upravljanje investicijskim fondovima (»Narodne novine«, broj 29/06), Hrvatska agencija za nadzor financijskih usluga, odlučujući o zahtjevu društva u osnivanju Allianz Invest d.o.o. za upravljanje investicijskim fondovima iz Zagreba, Selska cesta 136 – 138, u predmetu izdavanja suglasnosti na imenovanje člana Uprave društva Allianz Invest d.o.o., Zagreb, temeljem odluke Uprave na sjednici održanoj 6. studenoga 2008., donijela je

RJEŠENJE

1. Daje se suglasnost društvu za upravljanje investicijskim fondovima Allianz Invest d.o.o. za upravljanje investicijskim fondovima, Zagreb, na imenovanje člana Uprave društva Maria Staroselčića iz Zagreba, Mogilska 42A.

2. Izrjeka ovoga rješenja objavit će se u »Narodnim novinama«.

Klasa: UP/I-451-04/08-05/38

Urbroj: 326-113-08-3

Zagreb, 6. studenoga 2008.

Zamjenik predsjednika Uprave
Ivan Vrljić, v. r.

Rješenje, NN 130/2008-3746
## Odluka o odlikovanju Njegove Ekscelencije Jana Banasa, veleposlanika Slovačke Republike Redom kneza Branimira s ogrlicom za osobit doprinos razvitku prijateljskih odnosa i suradnje između Republike Hrvatske i Slovačke Republike

### NN 131/2008 (12.11.2008.), Odluka o odlikovanju Njegove Ekscelencije Jana Banasa, veleposlanika Slovačke Republike Redom kneza Branimira s ogrlicom za osobit doprinos razvitku prijateljskih odnosa i suradnje između Republike Hrvatske i Slovačke Republike

PREDSJEDNIK REPUBLIKE HRVATSKE

3748

Na temelju članka 97. Ustava Republike Hrvatske i članka 2., stavak 1., Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), donosim

ODLUKU

kojom se odlukuje

Njegova Ekscelencija

JÁN BÁŇAS

veleposlanik Slovačke Republike

REDOM KNEZA BRANIMIRA S OGRLICOM

Za osobit doprinos razvitku prijateljskih odnosa i suradnje između Republike Hrvatske i Slovačke Republike.

Klasa: 060-04/08-06/09

Urbroj: 71-05-04/2-08-01

Zagreb, 4. studenoga 2008.

Predsjednik
Republike Hrvatske
Stjepan Mesić, v. r.

Odluka, NN 131/2008-3748
## Pravilnik o uvjetima za izbor u umjetničko-nastavna zvanja

### NN 131/2008 (12.11.2008.), Pravilnik o uvjetima za izbor u umjetničko-nastavna zvanja

NACIONALNO VIJEĆE ZA VISOKO OBRAZOVANJE

NACIONALNO VIJEĆE ZA VISOKO OBRAZOVANJE

3766

Sukladno članku 94. Zakona o znanstvenoj djelatnosti i visokom obrazovanju (»Narodne novine«, broj 123/03, 105/04, 174/04, 2/07 Odluka USRH i 46/07) Nacionalno vijeće za visoko obrazovanje na svojoj 56. sjednici održanoj 10. rujna 2008. g. donosi

PRAVILNIK

O UVJETIMA ZA IZBOR U UMJETNIČKO-
-NASTAVNA ZVANJA

Članak 1.

Uvjeti za izbor u umjetničko-nastavna zvanja redoviti, izvanredni profesor i docent temelje se na odredbama Zakona o znanstvenoj djelatnosti i visokom obrazovanju (»Narodne novine« br. 123/03, 105/04, 174/04, 2/07 Odluka USRH i 46/07) i to na:

1. umjetničkoj djelatnosti

a) koja je bila predstavljena javnosti;

b) koja nije bila predstavljena javnosti, ali je mogu vrednovati predstavnici određene umjetničke struke;

Članak 2.

Značajna i za izbor u umjetničko-nastavna zvanja (redoviti profesor, izvanredni profesor i docent) relevantna umjetnička djelatnost ostvarena, određuje se na osnovu dokumentiranih navoda.

Takvu djelatnost predstavljaju:

1. glazbeni nastupi na koncertima ili u kazalištu, snimanja za radio, televiziju i diskografske kuće, izvedbe autorskih djela na koncertima ili u kazalištu, glazbena autorska izdanja;

2. samostalne i skupne izložbe, zastupljenost u stalnim postavama u muzejsko-galerijskim ustanovama, javni spomenici i skulpture, javnosti dostupne zidne slike, ilustracije knjiga, oprema knjiga, izgradnja grafičkih mapa, drugi oblici grafičke opreme i video art; fotografija

3. javni glumački, recitatorski, pantomimski, baletni i plesni nastupi u kazalištu, na filmu, radiju i televiziji, izvedene redateljske zamisli, režije, scenografije, kostimografije, dramski projekti za kazalište, radio, film i televiziju, redateljski, snimateljski i montažerski radovi na filmu, televiziji i videu;

4. izvedeni i neizvedeni (a nagrađeni ili objavljeni) projekti iz područja arhitekture i urbanizma u grani arhitektura i dizajn – polje likovne umjetnosti te oblikovanja hortikulturnih površina, izvedeni ili neizvedeni projekti unutrašnje arhitekture, oblikovanja upotrebnih predmeta i vizualnih poruka.

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 602-11/08-01/0007

Urbroj: 355-02-08-12

Zagreb, 15. rujna 2008.

Predsjednik
Nacionalnog vijeća za visoko obrazovanje
akademik Frano Parać, v. r.

Pravilnik, NN 131/2008-3766
## Pravilnik o izmjenama Pravilnika o cijenama zračnog prijevoza putnika i robe

### NN 132/2008 (14.11.2008.), Pravilnik o izmjenama Pravilnika o cijenama zračnog prijevoza putnika i robe

3774

Na temelju članka 167. Zakona o zračnom prometu (»Narodne novine«, broj 132/98, 178/04 i 46/07), ministar mora, prometa i infrastrukture donosi

PRAVILNIK

O IZMJENAMA PRAVILNIKA O CIJENAMA ZRAČNOG PRIJEVOZA PUTNIKA I ROBE

Članak 1.

U Pravilniku o cijenama zračnog prijevoza putnika i robe (»Narodne novine«, broj 53/08) članak 11. briše se.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/08-02/21

Urbroj: 530-09-08-3

Zagreb, 28. listopada 2008.

Ministar
mora, prometa i infrastrukture
Božidar Kalmeta, v. r.

Pravilnik, NN 132/2008-3774
## Pravilnik o izmjenama Pravilnika o kontinuiranoj plovidbenosti zrakoplova i aeronautičkih proizvoda, dijelova i uređaja, te o ovlaštenju organizacija i osoblja uključenih u te poslove

### NN 132/2008 (14.11.2008.), Pravilnik o izmjenama Pravilnika o kontinuiranoj plovidbenosti zrakoplova i aeronautičkih proizvoda, dijelova i uređaja, te o ovlaštenju organizacija i osoblja uključenih u te poslove

3775

Na temelju članka 157. točka 1. i točka 5., i u skladu s člankom 167. Zakona o zračnom prometu (»Narodne novine«, broj 132/98, 178/04 i 46/07), ministar mora, prometa i infrastrukture, donosi

PRAVILNIK

O IZMJENAMA PRAVILNIKA O KONTINUIRANOJ PLOVIDBENOSTI ZRAKOPLOVA I AERONAUTIČKIH PROIZVODA, DIJELOVA I UREĐAJA, TE O OVLAŠTENJU ORGANIZACIJA I OSOBLJA UKLJUČENIH U TE POSLOVE

Članak 1.

U Pravilniku o kontinuiranoj plovidbenosti zrakoplova i aeronautičkih proizvoda, dijelova i uređaja, te o ovlaštenju organizacija i osoblja uključenih u te poslove (»Narodne novine«, broj 136/06 i 32/08), u članku 14. stavak 1. točka 4. mijenja se i glasi:

»4. Pravilnik o uvjetima i načinu stjecanja, izdavanja, obnavljanja i produžavanja dozvole i ovlaštenja zrakoplovnom osoblju – zrakoplovno-tehničkom osoblju i zrakoplovno-tehničkom osoblju tehničke pripreme (»Narodne novine«, broj 92/04), osim odredaba koje se odnose na produžavanje i obnavljanje dozvola, koje odredbe ostaju na snazi do 31. prosinca 2009.«

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-01/08-05/6

Urbroj: 530-09-08-03

Zagreb, 27. listopada 2008.

Ministar
mora, prometa i infrastrukture
Božidar Kalmeta, v. r.

Pravilnik, NN 132/2008-3775
## Odluka o davanju prethodne suglasnosti na Izmjene i dopune Statuta Hrvatske energetske regulatorne agencije

### NN 134/2008 (19.11.2008.), Odluka o davanju prethodne suglasnosti na Izmjene i dopune Statuta Hrvatske energetske regulatorne agencije

VLADA REPUBLIKE HRVATSKE

3786

Na temelju članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 193/2003 i 30/2004) i članka 6. stavka 6. Zakona o regulaciji energetskih djelatnosti (»Narodne novine«, br. 177/2004 i 76/2007), Vlada Republike Hrvatske je na sjednici održanoj 14. studenoga 2008. godine donijela

ODLUKU

O DAVANJU PRETHODNE SUGLASNOSTI NA IZMJENE I DOPUNE STATUTA HRVATSKE ENERGETSKE REGULATORNE AGENCIJE

I.

Daje se prethodna suglasnost na Izmjene i dopune Statuta Hrvatske energetske regulatorne agencije, u tekstu koji je Vladi Republike Hrvatske dostavio predsjednik Upravnog vijeća Hrvatske energetske regulatorne agencije aktom, klase: 011-01/07-01/14, urbroja: 371-06/08-04, od 7. listopada 2008. godine.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 910-04/08-01/20

Urbroj: 5030105-08-1

Zagreb, 14. studenoga 2008.

Potpredsjednica Vlade
i ministrica obitelji, branitelja i
međugeneracijske solidarnosti
Jadranka Kosor, dipl. iur., v. r.

Odluka, NN 134/2008-3786
## Naredba o zabrani uvoza u Republiku Hrvatsku i provoza preko područja Republike Hrvatske peradi i proizvoda od peradi radi sprječavanja unošenja u Republiku Hrvatsku Newcastleske bolesti

### NN 134/2008 (19.11.2008.), Naredba o zabrani uvoza u Republiku Hrvatsku i provoza preko područja Republike Hrvatske peradi i proizvoda od peradi radi sprječavanja unošenja u Republiku Hrvatsku Newcastleske bolesti

MINISTAR POLJOPRIVREDE, RIBARSTVA I RURALNOG RAZVOJA

3791

Na temelju članka 11. stavka 1. točke 25. Zakona o veterinarstvu (»Narodne novine«, broj 41/07), ministar poljoprivrede, ribarstva i ruralnog razvoja donosi

NAREDBU

O ZABRANI UVOZA U REPUBLIKU HRVATSKU I PROVOZA PREKO PODRUČJA REPUBLIKE HRVATSKE PERADI I PROIZVODA OD PERADI RADI SPRJEČAVANJA UNOŠENJA U REPUBLIKU HRVATSKU NEWCASTLESKE BOLESTI

I.

Zabranjuje se uvoz u Republiku Hrvatsku i provoz preko područja Republike Hrvatske pošiljaka:

a) žive peradi, bezgrebenki (kivi, emu, nandu i noj), uzgojene i divlje pernate divljači;

b) jednodnevne peradi;

c) rasplodnih i konzumnih jaja;

d) svježeg i smrznutog mesa peradi, bezgrebenki, uzgojene i divlje pernate divljači;

e) proizvoda od mesa peradi, bezgrebenki, uzgojene i divlje pernate divljači;

f) proizvoda životinjskog podrijetla (od peradi) namjenjenih hranidbi životinja, za industrijsku uporabu ili uporabu u poljodjelstvu, podrijetlom iz sljedećih država:

1. Bugarska – pokrajina Blagoevgrad, Burgas, Dobrich, Kardzhali, Pazardjik, Razgrad i Vratsa,

2. Cipar,

3. Dominikanska Republika,

4. Estonija – pokrajina Viljandi,

5. Grčka – pokrajine Central Macedonia i Kriti,

6. Honduras,

7. Izrael,

8. Kina,

9. Makedonija – područje Bitole,

10. Meksiko,

11. Njemačka – pokrajina Bayern okrug Rottal Inn,

12. Rumunjska – pokrajina Gorj

13. Rusija,

14. Švedska – područje Trelleborg, Vellinge i Svedala,

15. Ukrajina – pokrajina Kharkiv,

radi sprječavanja unošenja u Republiku Hrvatsku Newcastleske bolesti.

Zabrana iz stavka prvog ove točke odnosi se i na pošiljke žive peradi koja potječu iz drugih zemalja, odnosno regija ako se provoze preko navedenih područja.

II.

Zabrana iz točke I. ove Naredbe ne odnosi se na pošiljke:

a) hermetički zatvorenih, toplinski obrađenih konzervi od mesa peradi i bezgrebenki, uzgojene i divlje pernate divljači, koje su tijekom proizvodnje bile podvrgnute obradi sa Fo vrijednosti 3 i više, odnosno trajne konzerve;

b) proizvoda od jaja koji su prije ili tijekom proizvodnje podvrgnuti toplinskoj obradi sušenja u proizvodnji jaja u prahu, pasterizacije ili sterilizacije.

III.

Danom stupanja na snagu ove Naredbe prestaje važiti Naredba o zabrani uvoza u Republiku Hrvatsku i provoza preko područja Republike Hrvatske peradi i proizvoda od peradi radi sprječavanja unošenja u Republiku Hrvatsku Newcastleske bolesti (»Narodne novine« br. 105/08).

IV.

Ova Naredba stupa na snagu danom objave u »Narodnim novinama«.

Klasa: 322-01/08-01/81

Urbroj: 525-11-08-02

Zagreb, 10. studenoga 2008.

Ministar
mr. sc. Božidar Pankretić, v. r.

Naredba, NN 134/2008-3791
## Rješenje kojim se Vladi Dumiću izdaje dozvola za obavljanje poslova brokera, na neodređeno vrijeme

### NN 134/2008 (19.11.2008.), Rješenje kojim se Vladi Dumiću izdaje dozvola za obavljanje poslova brokera, na neodređeno vrijeme

HRVATSKA AGENCIJA ZA NADZOR FINANCIJSKIH USLUGA

3801

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te odredbi članka 56. Zakona o tržištu vrijednosnih papira (»Narodne novine« br. 84/02 i 138/06), Uprava Hrvatske agencije za nadzor financijskih usluga, na zahtjev Vlade Dumića iz Samobora, Smerovišće 28a, u predmetu izdavanja dozvole za obavljanje poslova brokera, na sjednici održanoj 13. studenoga 2008. godine donijela je

RJEŠENJE

1. Vladi Dumiću iz Samobora, Smerovišće 28a, izdaje se dozvola za obavljanje poslova brokera, na neodređeno vrijeme.

2. Ovo rješenje upisuje se u Registar ovlaštenih brokera, koji vodi Hrvatska agencija za nadzor financijskih usluga, pod rednim brojem 400.

3. Izrjeka ovog rješenja objavit će se u »Narodnim novinama«.

Klasa: UP/I-451-04/08-07/92

Urbroj: 326-111/08-3

Zagreb, 13. studenoga 2008.

Zamjenik predsjednika Uprave
Ivan Vrljić, v. r.

Rješenje, NN 134/2008-3801
## Rješenje kojim se Marku Germinu daje odobrenje za obavljanje dužnosti rukovoditelja u ovlaštenom društvu Raiffeisenbank Austria d.d., Zagreb

### NN 134/2008 (19.11.2008.), Rješenje kojim se Marku Germinu daje odobrenje za obavljanje dužnosti rukovoditelja u ovlaštenom društvu Raiffeisenbank Austria d.d., Zagreb

HRVATSKA AGENCIJA ZA NADZOR FINANCIJSKIH USLUGA

3802

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 40b. stavak 5. Zakona o tržištu vrijednosnih papira (»Narodne novine« br. 84/02 i 138/06), Uprava Hrvatske agencije za nadzor financijskih usluga, odlučujući o zahtjevu za izdavanje odobrenja za obavljanje dužnosti rukovoditelja u ovlaštenom društvu Raiffeisenbank Austria d.d., Zagreb, Petrinjska 69, na sjednici održanoj 13. studenoga 2008. godine donijela je

RJEŠENJE

1. Marku Germinu iz Zagreba, Ante Topića-Mimare 20, rođenom 19. kolovoza 1978. godine, daje se odobrenje za obavljanje dužnosti rukovoditelja u ovlaštenom društvu Raiffeisenbank Austria d.d., Zagreb, Petrinjska 69

2. Izrjeka ovog rješenja objavit će se u »Narodnim novinama«.

Klasa: UP/I-451-04/08-03/29

Urbroj: 326-111/08-3

Zagreb, 13. studenoga 2008.

Zamjenik predsjednika Uprave
Ivan Vrljić, v. r.

Rješenje, NN 134/2008-3802
## Rješenje kojim se Marijanu Kralju daje odobrenje za obavljanje funkcije člana uprave društva Allianz Zagreb d.d., Zagreb, Selska cesta 136-138

### NN 134/2008 (19.11.2008.), Rješenje kojim se Marijanu Kralju daje odobrenje za obavljanje funkcije člana uprave društva Allianz Zagreb d.d., Zagreb, Selska cesta 136-138

HRVATSKA AGENCIJA ZA NADZOR FINANCIJSKIH USLUGA

3804

Na temelju odredbi članka 15. točke 4. alineja 3. i članka 8. stavak 1. i 4. Zakona o Hrvatskoj agenciji za nadzor financijskih usluga (»Narodne novine« broj 140/05) i odredbe članka 28. stavak 5. Zakona o osiguranju (»Narodne novine« broj 151/05), Uprava Hrvatske agencije za nadzor financijskih usluga, odlučujući o zahtjevu nadzornog odbora društva Allianz Zagreb d.d., Zagreb, Selska cesta 136 – 138, za izdavanje odobrenja kandidatu za obavljanje funkcije člana uprave, na sjednici održanoj 13. studenoga 2008. donijela je

RJEŠENJE

I. Marijanu Kralju iz Zagreba, Dr. Ante Šercera 32, rođenom 16. ožujka 1971. godine u Zagrebu, daje se odobrenje za obavljanje funkcije člana uprave društva Allianz Zagreb d.d. Zagreb, Selska cesta 136 – 138, MBS 080004103.

II. Izrjeka ovog rješenja objavit će se u »Narodnim novinama«.

Klasa: UP/I -453-02/08-30/13

Urbroj: 326-112-08-6

Zagreb, 13. studenoga 2008.

Zamjenik predsjednika Uprave
Ivan Vrljić, v. r.

Rješenje, NN 134/2008-3804
## Rješenje kojim se društvu Finvest-zastupanje u osiguranju d.o.o., Koprivnica, daje dozvola za obavljanje poslova zastupanja u osiguranju

### NN 134/2008 (19.11.2008.), Rješenje kojim se društvu Finvest-zastupanje u osiguranju d.o.o., Koprivnica, daje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

3805

Na temelju odredbi članka 15. stavak 1. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), te članka 252. stavak 2, članka 250. stavak 2, i članka 260. stavak 1. točka 1. Zakona o osiguranju (»Narodne novine« broj 151/05), Uprava Hrvatske agencije za nadzor financijskih usluga, odlučujući o zahtjevu Daria Mađarića iz Kapele Podravske, Kapela Podravska 147, Daria Kasumovića iz Štaglinca, Štaglinec 38b i Ivice Patrčevića iz Koprivnice, Pavelinska 6a, osnivača društva Finvest-zastupanje u osiguranju d.o.o. »u osnivanju« Koprivnica, Pavelinska 6a, za izdavanje dozvole za obavljanje poslova zastupanja u osiguranju, na sjednici održanoj 13. studenoga 2008. donijela je

RJEŠENJE

I. Društvu Finvest-zastupanje u osiguranju d.o.o., Koprivnica, Pavelinska 6a, daje se dozvola za obavljanje poslova zastupanja u osiguranju.

II. Društvo Finvest-zastupanje u osiguranju d.o.o. Koprivnica, Pavelinska 6a, dužno je poslove zastupanja u osiguranju obavljati kao isključivu djelatnost.

III. Društvo Finvest-zastupanje u osiguranju d.o.o. Koprivnica, Pavelinska 6a, dužno je u roku od tri dana od dana upisa u sudski registar dostaviti Hrvatskoj agenciji za nadzor financijskih usluga izvadak iz sudskog registra.

IV. Izrjeka ovog rješenja objavit će se u »Narodnim novinama«.

Klasa UP/I-453-02/08-37/46

Urbroj: 326-112-08-3

Zagreb, 13. studenoga 2008.

Zamjenik predsjednika Uprave
Ivan Vrljić, v. r.

Rješenje, NN 134/2008-3805
## Rješenje kojim je društvu Zastupanje - Presečki, d.o.o. za zastupanje u osiguranju, Krapina, prestala važiti dozvola za obavljanje djelatnosti zastupanja u osiguranju na stanici za tehnički pregled vozila H-045 STP "TM-Croatiatrans" d.o.o., Zlatar

### NN 134/2008 (19.11.2008.), Rješenje kojim je društvu Zastupanje - Presečki, d.o.o. za zastupanje u osiguranju, Krapina, prestala važiti dozvola za obavljanje djelatnosti zastupanja u osiguranju na stanici za tehnički pregled vozila H-045 STP "TM-Croatiatrans" d.o.o., Zlatar

HRVATSKA AGENCIJA ZA NADZOR FINANCIJSKIH USLUGA

3807

Na temelju članka 15. stavka 1. točka 4. alineja 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05), članka 252. stavka 6, a u svezi odredbe članka 251. stavak 2. Zakona o osiguranju (»Narodne novine« broj 151/05) i članka 141. Zakona o općem upravnom postupku (»Narodne novine« broj 53/91 i 103/96 – Odluka USRH), Uprava Hrvatske agencije za nadzor financijskih usluga, na sjednici održanoj 13. studenoga 2008, donijela je

RJEŠENJE

I. Društvu Zastupanje – Presečki d.o.o. za zastupanje u osiguranju, Krapina, Frana Galovića 15, prestala je važiti dozvola za obavljanje djelatnosti zastupanja u osiguranju na stanici za tehnički pregled vozila

– H-045 STP »TM-Croatiatrans« d.o.o. Zlatar, Trg slobode 1.

II. Izrjeka ovog rješenja objavit će se u »Narodnim novinama«.

Klasa: UP/I-453-02/08-38/15

Urbroj: 326-112-08-1

Zagreb, 13. studenoga 2008.

Zamjenik predsjednika Uprave
Ivan Vrljić, v. r.

Rješenje, NN 134/2008-3807
## Rješenje kojim je društvu CVH zastupanje d.o.o. za zastupanje u osiguranju, Zagreb, prestala važiti dozvola za obavljanje djelatnosti zastupanja u osiguranju na stanici za tehnički pregled vozila H-113, CVH STP "MTT" Rijeka

### NN 134/2008 (19.11.2008.), Rješenje kojim je društvu CVH zastupanje d.o.o. za zastupanje u osiguranju, Zagreb, prestala važiti dozvola za obavljanje djelatnosti zastupanja u osiguranju na stanici za tehnički pregled vozila H-113, CVH STP "MTT" Rijeka

HRVATSKA AGENCIJA ZA NADZOR FINANCIJSKIH USLUGA

3808

Na temelju članka 15. stavka 1. točka 4. alineja 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05), članka 252. stavka 6, a u svezi odredbe članka 251. stavak 2. Zakona o osiguranju (»Narodne novine« broj 151/05) i članka 141. Zakona o općem upravnom postupku (»Narodne novine« broj 53/91 i 103/96 – Odluka USRH), Uprava Hrvatske agencije za nadzor financijskih usluga, na sjednici održanoj 13. studenoga 2008, donijela je

RJEŠENJE

I. Društvu CVH Zastupanje d.o.o. za zastupanje u osiguranju, Zagreb, Ilica 15/I, prestala je važiti dozvola za obavljanje djelatnosti zastupanja u osiguranju na stanici za tehnički pregled vozila

– H-113, CVH STP »MTT« Rijeka, Radnička bb.

II. Izrjeka ovog rješenja objavit će se u »Narodnim novinama«.

Klasa: UP/I-453-02/08-38/14

Urbroj: 326-112-08-1

Zagreb, 13. studenoga 2008.

Zamjenik predsjednika Uprave
Ivan Vrljić, v. r.

Rješenje, NN 134/2008-3808
## Rješenje kojim se daje suglasnost na imenovanje Senke Fekeže Klemen, za člana Uprave Erste DMD društva s ograničenom odgovornošću za upravljanje dobrovoljnim mirovinskim fondom, Zagreb

### NN 134/2008 (19.11.2008.), Rješenje kojim se daje suglasnost na imenovanje Senke Fekeže Klemen, za člana Uprave Erste DMD društva s ograničenom odgovornošću za upravljanje dobrovoljnim mirovinskim fondom, Zagreb

HRVATSKA AGENCIJA ZA NADZOR FINANCIJSKIH USLUGA

3809

Na temelju odredbi članka 15. točke 4. alineja 2. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05) primjenom odredbi članka 14. i 15. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04 i 71/07), a u svezi članka 2. Pravilnika o dokumentaciji koja se prilaže zahtjevu za autorizaciju (»Narodne novine« br. 57/01 i 128/02), Uprava Hrvatske agencije za nadzor financijskih usluga odlučujući o zahtjevu za odobravanje imenovanja člana uprave Erste DMD društva s ograničenom odgovornošću za upravljanje dobrovoljnim mirovinskim fondom, Zagreb, Ulica Ivana Lučića 2/A, na sjednici održanoj 13. studenoga 2008. godine donijela je

RJEŠENJE

1. Daje se suglasnost na imenovanje Senke Fekeže Klemen iz Zagreba, Horvatovac 15 za člana Uprave Erste DMD društva s ograničenom odgovornošću za upravljanje dobrovoljnim mirovinskim fondom, Zagreb, Ulica Ivana Lučića 2/A.

2. Ovo Rješenje objavit će se u »Narodnim novinama«.

Obrazloženje

ErstE DMD društvo s ograničenom odgovornošću za upravljanje dobrovoljnim mirovinskim fondom, Zagreb, Ulica Ivana Lučića 2/A (u daljnjem tekstu: Društvo), dostavilo je dana 31. listopada 2008. godine Hrvatskoj agenciji za nadzor financijskih usluga zahtjev za izdavanje suglasnosti na imenovanje člana Uprave Senke Fekeže Klemen iz Zagreba, Horvatovac 15. Društvo je 4. studenoga 2008. godine dopunilo predmetni zahtjev.

Uz isti prilažu svu potrebnu dokumentaciju kako to propisuje Pravilnik o dokumentaciji koja se prilaže zahtjevu za autorizaciju (»Narodne novine« br. 57/01 i 128/02).

Pregledom zahtjeva, utvrđeno je da je podnositelj poslao svu potrebnu dokumentaciju iz koje je razvidno da predložena zadovoljava uvjete propisane u čl. 14. Zakona o obveznim i dobrovoljnim mirovinskim fondovima i čl. 423. u svezi čl. 239. Zakona o trgovačkim društvima, odnosno da ne postoje okolnosti iz čl. 15. Zakona o obveznim i dobrovoljnim mirovinskim fondovima.

Slijedom navedenog Agencija nalazi da su za predloženog člana Uprave Društva ispunjene zakonom propisane pretpostavke za obavljanje funkcije člana Uprave društva za upravljanje dobrovoljnim mirovinskim fondovima.

Sukladno odredbi čl. 8. st. 3. Zakona o Hrvatskoj agenciji za nadzor financijskih usluga, ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog Rješenja.

Klasa: UP/I-140-01/08-31/08

Urbroj: 326-113-08-3

Zagreb, 13. studenoga 2008.

Zamjenik predsjednika Uprave
Ivan Vrljić, v. r.

Rješenje, NN 134/2008-3809
## Pravilnik o izmjenama i dopuni Pravilnika o veterinarskim uvjetima za promet i uvoz sjemena goveda

### NN 135/2008 (21.11.2008.), Pravilnik o izmjenama i dopuni Pravilnika o veterinarskim uvjetima za promet i uvoz sjemena goveda

MINISTARSTVO POLJOPRIVREDE, RIBARSTVA I RURALNOG RAZVOJA

3832

Na temelju članka 30. stavka 4. i članka 31. stavka 4. Zakona o veterinarstvu (»Narodne novine«, broj 41/07) te članka 24. stavka 6. Zakona o stočarstvu (»Narodne novine«, broj 70/97, 36/98, 151/03 i 132/06), ministar poljoprivrede, ribarstva ruralnog razvoja donosi

PRAVILNIK

O IZMJENAMA I DOPUNI PRAVILNIKA O VETERINARSKIM UVJETIMA ZA PROMET I UVOZ SJEMENA GOVEDA

Članak l.

U Pravilniku o veterinarskim uvjetima za promet i uvoz sjemena goveda (»Narodne novine«, broj 60/08) u članku 5. iza stavka 2. dodaje se stavak 3. koji glasi:

»Uz zahtjev za izdavanje odobrenja iz stavka 1. ovoga članka centri za sakupljanje ili skladištenje obvezni su priložiti:

– rješenje o upisu u sudski registar

– popis vrsta životinja od kojih se uzima i/ili skladišti sjeme

– podatke o prostornim uvjetima za smještaj sjemena

– popis tehničke opreme

– podatke o stručnoj osposobljenosti i broju zaposlenih

– suglasnost na projektnu dokumentaciju, koju daje nadležni Veterinarski ured.«

Članak 2.

U članku 15. stavku 1. četvrtom retku iza rimskog broja: »II« stavlja se zarez i dodaje riječ: »osim«.

U stavku 2. četvrtom retku iza rimskog broja: »II« stavlja se zarez i dodaje riječ: »osim«.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/08-01/33

Urbroj: 525-6-08-1

Zagreb, 12. studenoga 2008.

Ministar
mr. sc. Božidar Pankretić, v. r.

Pravilnik, NN 135/2008-3832
## Pravilnik o izmjeni Pravilnika o obveznom označavanju i registraciji ovaca i koza

### NN 135/2008 (21.11.2008.), Pravilnik o izmjeni Pravilnika o obveznom označavanju i registraciji ovaca i koza

MINISTARSTVO POLJOPRIVREDE, RIBARSTVA I RURALNOG RAZVOJA

3834

Na temelju članka 35. stavka 9. Zakona o veterinarstvu (»Narodne novine«, broj 41/07) te članka 4. stavka 3. Zakona o stočarstvu (»Narodne novine«, broj 70/97, 36/98, 151/03 i 132/06), ministar poljoprivrede, ribarstva i ruralnog razvoja donosi

PRAVILNIK

O IZMJENI PRAVILNIKA O OBVEZNOM OZNAČAVANJU I REGISTRACIJI OVACA I KOZA

Članak l.

U Pravilniku o obveznom označavanju i registraciji ovaca i koza (»Narodne novine«, broj 111/07) u članku 19. stavku 1. datum: »30. listopada 2008.« zamjenjuje se datumom: »30. lipnja 2009.«.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/07-01/98

Urbroj: 525-01-08-3

Zagreb, 31. listopada 2008.

Ministar
mr. sc. Božidar Pankretić, v. r.

Pravilnik, NN 135/2008-3834
## Rješenje o dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

### NN 135/2008 (21.11.2008.), Rješenje o dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

MINISTARSTVO ZDRAVSTVA I SOCIJALNE SKRBI

3835

Na temelju članka 61. stavka 2. a u vezi s člankom 23. stavkom 2. Zakona o privatnoj zaštiti (»Narodne novine« br.68/03), ministar zdravstva i socijalne skrbi donosi

RJEŠENJE

O DOPUNI RJEŠENJA O ODREĐIVANJU ZDRAVSTVENIH USTANOVA I SPECIJALISTA MEDICINE RADA U PRIVATNOJ PRAKSI ZA UTVRĐIVANJE OPĆE ZDRAVSTVENE SPOSOBNOSTI ČUVARA I OPĆE I POSEBNE ZDRAVSTVENE SPOSOBNOSTI ZAŠTITARA

I.

U Rješenju o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara (»Narodne novine« br. 159/03, 179/03, 95/04, 179/04, 113/05, 130/05, 05/06, 45/06, 78/06, 98/06, 113/06, 45/07, 77/07, 116/07, 126/07 i 133/07, 15/08, 29/08, 45/08, 90/08)) u točki I. iza rednog broja 53. dodaju se redni brojevi koji glase:

»54. Poliklinika Pablo za dermatologiju, ginekologiju, oftalmologiju i medicinu rada, Solin, Matoševa 10,

55. Poliklinika za neurologiju, psihijatriju, medicinu rada i sporta i internu medicinu »Kocijan Hercigonja« Zagreb, Lipovečka 17

56. Poliklinika Sunce, Zagreb, Trnjanjska 108 – podružnica Split, Poljička cesta 32/I«

– a u točki II. iza rednog broja 69. dodaju se redni brojevi koji glase

»70. Specijalistička ordinacija medicine rada mr. sc. Zdravka Eremić – Heitzler, dr. med., spec. medicine rada, Zagreb, Runjaninova 4

71. Stomatološka ordinacija Eduard Rabak, dr. stom. i specijalistička ordinacija za medicinu rada Ante Kandžija dr. med. spec. medicine rada, Pula, 43. Istarske divizije 101;

72. Ordinacija medicine rada Đuro Ambrušić, dr. med., spec. medicine rada, Vinkovci, Kralja Zvonimira 53«.

II.

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/03-06/1

Urbroj: 534-05-1-1/3-08-34

Zagreb, 12. studenoga 2008.

Ministar
mr. Darko Milinović, dr. med., v. r.

Rješenje, NN 135/2008-3835
## Odluka o kratkoročnom kreditu za likvidnost

### NN 135/2008 (21.11.2008.), Odluka o kratkoročnom kreditu za likvidnost

HRVATSKA NARODNA BANKE

3836

Na temelju članka 11. stavaka 2. i 3. i članka 42. stavka 3. točke 5. Zakona o Hrvatskoj narodnoj banci (»Narodne novine«, br. 75/2008.) Savjet Hrvatske narodne banke na sjednici održanoj 12. studenoga 2008. donio je

ODLUKU

O KRATKOROČNOM KREDITU ZA LIKVIDNOST

I.

Ovom Odlukom reguliraju se način i uvjeti odobravanja te povrata kratkoročnoga kredita za likvidnost.

II.

Hrvatska narodna banka može odobriti kratkoročni kredit za likvidnost bankama i štednim bankama te podružnicama stranih banaka sa sjedištem u Republici Hrvatskoj koje su dobile odobrenje za rad od Hrvatske narodne banke (u nastavku teksta: banke), za koje se utvrdi da imaju likvidnosnih poteškoća, uz uvjet da su solventne.

III.

Kredit iz točke I. ove Odluke odobrava se uz financijsko osiguranje sljedećim instrumentima:

a) blagajničkim zapisima Hrvatske narodne banke;

b) vrijednosnim papirima Ministarstva financija Republike Hrvatske;

c) obveznicama za koje je Republika Hrvatska zakonom preuzela obvezu da ih amortizira ili za koje garantira;

d) ostalim dužničkim instrumentima osiguranja koje Hrvatska narodna banka ocijeni prihvatljivima.

Instrumenti osiguranja koji su u skladu sa stavkom 1. ove točke preneseni na Hrvatsku narodnu banku moraju imati preostali rok do dospijeća dulji od dospijeća kredita.

IV.

Banka može kredit iz točke I. ove odluke koristiti najdulje dvanaest mjeseci.

V.

Kamatna stopa na kredit iz točke I. ove odluke regulirana je Odlukom o kamatnim stopama i naknadama Hrvatske narodne banke.

VI.

Rok na koji se kredit odobrava, iznos kredita, način vraćanja kredita, instrumenti osiguranja kredita, način i razlozi za raskid ugovora te ostali uvjeti regulirat će se ugovorom o kreditu.

VII.

Stupanjem na snagu ove Odluke prestaje vrijediti Odluka o kratkoročnom kreditu za likvidnost (»Narodne novine«, br. 135/2002.).

VIII.

Ova Odluka stupa na snagu osmog dana od dana objave u »Narodnim novinama«.

O. br. 719/2008.

Zagreb, 12. studenoga 2008.

Predsjednik Savjeta
Hrvatske narodne banke
guverner
Hrvatske narodne banke
dr. sc. Željko Rohatinski, v. r.

Odluka, NN 135/2008-3836
## Odluka o povlačenju iz optjecaja novčanica od 50, 100 i 200 kuna s datumom izdanja 31. listopada 1993.

### NN 135/2008 (21.11.2008.), Odluka o povlačenju iz optjecaja novčanica od 50, 100 i 200 kuna s datumom izdanja 31. listopada 1993.

HRVATSKA NARODNA BANKA

3837

Na temelju članka 27. i članka 42. stavka 3. točke 14. Zakona o Hrvatskoj narodnoj banci (»Narodne novine«, br. 75/2008.) Savjet Hrvatske narodne banke na sjednici održanoj 12. studenoga 2008. donio je

ODLUKU

O POVLAČENJU IZ OPTJECAJA NOVČANICA OD 50, 100 I 200 KUNA S DATUMOM IZDANJA 31. LISTOPADA 1993.

1. Hrvatska narodna banka će od 1. prosinca 2008. do zaključno 31. prosinca 2009. povući iz optjecaja novčanice od 50, 100 i 200 kuna s datumom izdanja 31. listopada 1993.

2. Novčanice iz točke 1. ove odluke prestat će biti zakonsko sredstvo plaćanja 1. siječnja 2010.

3. Hrvatska narodna banka obavljat će od 1. siječnja 2010., bez vremenskog ograničenja, zamjenu novčanica koje će na temelju točke 2. ove odluke prestati biti zakonsko sredstvo plaćanja.

4. Ova odluka stupa na snagu danom objave u »Narodnim novinama«.

O. br. 720/2008.

Zagreb, 12. studenoga 2008.

Predsjednik Savjeta
Hrvatske narodne banke
guverner
Hrvatske narodne banke
dr. sc. Željko Rohatinski, v. r.

Odluka, NN 135/2008-3837